L 52/26
RO
Jurnalul Oficial al Uniunii Europene
20.2.2023
ANEXA VIII
Infecția cu virusul febrei Văii de Rift (FVR) PARTEA 1 CONDIȚII SPECIFICE PENTRU PUNEREA ÎN APLICARE A VACCINĂRII PROFILACTICE DE URGENȚĂ PENTRU PREVENIREA ȘI CONTROLUL FVR
1.
Dimensiunea zonei de vaccinare: 50 km în jurul unităților afectate sau vaccinarea inelară între 20 și 50 km. 2.
Dimensiunea zonei de peri-vaccinare: Nu există norme specifice. 3.
Tipul de vaccin care urmează să fie utilizat sau prioritizat: Vaccinuri inactivate.
Vaccinurile vii atenuate pot fi utilizate numai în zone endemice. 4.
Acoperire minimă: Nu există norme specifice. 5.
Animale/specii vizate: Animale din speciile listate în conformitate cu Regulamentul de punere în aplicare (UE) 2018/1882 deținute în zona de vaccinare, incluzând cel puțin bovinele, ovinele, caprinele și camelidele.
PARTEA 2 CONDIȚII SPECIFICE PENTRU SUPRAVEGHEREA CLINICĂ ȘI DE LABORATOR CONSOLIDATĂ CARE URMEAZĂ SĂ FIE PUSĂ ÎN APLICARE ÎN ZONELE DE VACCINARE ȘI PERI-VACCINARE ÎN TIMPUL VACCINĂRII PROFILACTICE DE URGENȚĂ PENTRU PREVENIREA ȘI CONTROLUL FVR
Supraveghere pasivă: în zonele de vaccinare și de peri-vaccinare, supravegherea pasivă consolidată a avorturilor, a puilor născuți morți și a mortalității neonatale în timpul verii și al toamnei (în perioada de vârf și la sfârșitul sezonului de activitate a vectorilor).
PARTEA 3 CONDIȚII SPECIFICE PENTRU INTERZICEREA CIRCULAȚIEI ANIMALELOR ȘI A PRODUSELOR ȘI PENTRU ACORDAREA UNEI DEROGĂRI ÎN CONFORMITATE CU ARTICOLUL 13, ÎN ZONELE DE VACCINARE ÎN CARE SE EFECTUEAZĂ VACCINAREA PROFILACTICĂ DE URGENȚĂ PENTRU PREVENIREA ȘI CONTROLUL FVR
1.
Animale și produse care fac obiectul interdicției de circulație: animale vaccinate și produse provenite de la acestea, inclusiv material seminal, embrioni și ovocite destinate să fie transportate către alte state membre. 2.
Material germinativ care face obiectul interdicțiilor de colectare: material seminal, ovocite și embrioni proveniți de la animale din speciile listate. 3.
Condițiile de acordare a unei derogări în conformitate cu articolul 13 alineatul (2) litera (b) punctul (ii), articolul 13 alineatul (3) litera (b) și articolul 13 alineatul (4) litera (b).
Tipuri de circulație care pot fi autorizate.
Circulația animalelor vaccinate și a produselor provenite de la ele, inclusiv a materialului seminal, a embrionilor și a ovocitelor, către un alt stat membru pentru care autoritatea competentă din statul membru de destinație acordă o autorizație specifică pentru intrarea fiecărui transport de animale vaccinate sau de produse provenite de la acestea.
Această autorizație se poate baza pe rezultatele analizelor de laborator.
PARTEA 4 PERIOADELE DE RECUPERARE PENTRU FVR
Nicio cerință suplimentară specifică bolii